***3. Napirendi pont***

***ELŐTERJESZTÉS***

***Óbarok Község Önkormányzat Képviselő-testületének***

***2022. február 3. napjára összehívott***

***soros, nyílt ülésére***

***Az előterjesztés címe és tárgya:***

 ***A polgármestert megillető illetmény és költségtérítés összegének megállapításáról***

***A tárgykört rendező jogszabály:***

* *Magyarország helyi önkormányzatairól szóló 2011. évi CLXXXIX. törvény*
* *A közszolgálati tisztviselőkről szóló 2011. évi CXCIX. törvény*

***Előterjesztő:*** *Mészáros Kartal polgármester*

***Az előterjesztést készítette:*** *Dr. Fehér Diána aljegyző*

 *Freész Józsefné jegyzőkönyvvezető*

***Tisztelt Képviselő-testület!***

*Az Országgyűlés a 2021. december 14-i ülésnapján fogadta el az egyes kulturális tárgyú és egyéb törvények módosításáról szóló 2021. évi CXLVIII. törvényt, mely rendelkezik a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 71. § (1) és (2) bekezdésének módosításáról.*

*A polgármester illetményének kiszámítása fenti jogszabály szerint:*

*„ 71. § (2) A megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege 1300 000 forint”.*

*„(4) A polgármester illetménye a (2) bekezdésben meghatározott összeg*

*…b) 50 %-a az 501-1500 fő lakosságszámú település polgármestere esetében;”*

*A lakosságszám arányában Mészáros Kartal polgármester esetében a megállapítandó illetmény 650.000 forint/hó.*

*Az Mötv. rendelkezése alapján;*

*„71. § (6) A főállású polgármester, a társadalmi megbízatású polgármester, a megyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult.”*

*Mészáros Kartal polgármester esetében ez 97.500 Ft/hó összeget jelent.*

*Kérem Tisztelt Képviselő-testületet az előterjesztés alapján a határozati javaslatot megvitatni, és elfogadni szíveskedjen.*

*Óbarok, 2022. január 14.*

 ***Mészáros Kartal***

 *polgármester*

***Határozati javaslatok***

***1)***

***Óbarok Község Önkormányzat Képviselő- testületének***

 ***/2022. (II. 3.) határozata***

***a polgármester illetményének megállapításáról***

*Óbarok Község Önkormányzat Képviselő-testülete úgy dönt, hogy Mészáros Kartal főállású polgármester illetményét a Magyarország helyi önkormányzatairól szóló 2011. évi CLXXXIX. törvény 71. § (2), (4) bekezdése alapján 2022. január 1. napjától havi bruttó 650.000,-Ft-ban állapítja meg.*

*A Képviselő-testület egyidejűleg hatályon kívül helyezi a polgármester illetményének megállapításáról szóló 87/2021. (VI. 15.) határozatát 2021. december 31. napjától.*

*Határidő: folyamatos*

*Felelős: jegyző*

***2)***

***Óbarok Község Önkormányzat Képviselő- testületének***

 ***/2022. (II. 3.) határozata***

***a polgármester költségtérítésének megállapításáról***

*Óbarok Község Önkormányzat Képviselő-testülete úgy dönt, hogy Mészáros Kartal főállású polgármester költségtérítését a Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján 2022. január 1. napjától havi bruttó 97.500,-Ft-ban állapítja meg.*

*A Képviselő-testület egyidejűleg hatályon kívül helyezi a polgármester költségtérítésének megállapításáról szóló 89/2021. (VI. 15.) határozatát 2021. december 31. napjától.*

*Határidő: folyamatos*

*Felelős: jegyző*